**Hej alle mikrospejdere i 1. Kokkedal!**

Så er det blevet tid til årets divisionsturnering for alle mikro- og minispejdere i Øresund Division. Årets tema er **”Gaming IRL”**, hvor vi i år skal udforske spillets verden – udenfor skærmen og tæt på naturen. Vi skal som altid dyste i forskellige spejderdiscipliner og blive udfordret på vores mod og evne til at samarbejde. Det foregår **lørdag d. 15. juni 2024 kl. 9-16 på Gurredam Spejdercenter**.

Vi håber, at I har lyst til at være med, og glæder os rigtig meget til at se jer!

**Information til forældre**

For at kunne give spejderne den allerbedste oplevelse har vi **behov for lidt hjælp fra jer, forældre**. Det kan fx være til at koordinere parkeringen omkring Gurredam, eller et par ekstra hænder i køkkenet. Så meld gerne til hos jeres spejderledere, hvis I har mulighed for at give en hånd – vi bliver altid så glade bare for en smule hjælp i løbet af dagen!

**Parkering:** Af hensyn til spejdernes sikkerhed og effektiv afvikling af trafikken er **parkeringspladsen foran Gurredam kun til ”Kys og kør”** (hurtig afsætning). Der er absolut **parkering forbudt**. Ønsker du at følge dit barn ind på Gurredam, skal du benytte engen med parkeringspladser ca. 200m længere nede ad Gurrevej i retning af Helsingør. **Følg venligst parkeringsvagternes anvisninger.**

Mikroer fra 1. Kokkedal mødes fredag for vi skal nemlig sove i TELT fra fredag til lørdag og være med på det store spejderløb.

**Tilmelding:** sidste tilmelding er den 21 maj. Husk at oplyse om eventuelle madallergier, eller hvis der er andet, vi ledere skal være særligt opmærksomme på. I tilmelder jer på 1kokkedal.dk i kalenderen

**Mødested og - tid:** på Gurredam d 14 juni kl 17.30

**Afhentning:** lørdag d. 15. juni kl. 16, efter afslutningsceremonien

**Medbring:** Madpakke til fredag aften, sovepose underlag tandbørste og tøj efter vejret. Til løbet skal i have Spisegrej og drikkedunk i en lille taske. Husk navn på ALT.

**Påklædning:** Uniform og spejdertørklæde samt praktisk tøj og sko efter vejret

**Adresse:** Gurredam Spejdercenter, Gurrevej 322, 3000 Helsingør.

Mange spejderhilsener

Mikrolederne 1. Kokkedal